**VÝZVA NA PREDKLADANIE ŽIADOSTÍ O FINANČNÝ PRÍSPEVOK Z GRANTOVÉHO PROGRAMU**

**„Naštartujme s Partnerstvom Muránska planina – Čierny Hron“**

**Číslo výzvy: GP-P MPCH–2022/14/1**

Partnerstvo Muránska planina – Čierny Hron, Daxnerova 1112, 98061 Tisovec, IČO 37890972, (ďalej Partnerstvo MP-ČH), ako poskytovateľ nenávratného finančného príspevku, vyhlasuje v zmysle rozhodnutia Rady Partnerstva MP-ČH zo dňa 27.4.2021, **výzvu na predkladanie žiadostí o poskytnutie nenávratného finančného príspevku z grantového programu Naštartujme s Partnerstvom Muránska planina – Čierny Hron** pre opatrenia Stratégie CLLD územia Partnerstva Muránska planina – Čierny Hron, zo dňa 24.11.2015 a jej aktualizácií.

*Strategický cieľ:*

**„Posilniť konkurencieschopnosť regiónu, zatraktívniť územie pre turistov a vytvoriť pracovné miesta s využitím miestnych kapacít.“**

*Priorita č. 1: Rozvoj cestovného ruchu*

**Opatrenie č. 1.5 Budovanie a rozvoj atrakcií CR menšieho rozsahu**

Špecifický cieľ 1: Rozšíriť ponuku cestovného ruchu

*Priorita č. 3: Obnova a rozvoj obcí*

**Opatrenie č. 3.5 Budovanie a rozvoj drobnej infraštruktúry**

Špecifický cieľ 3: Zvýšiť atraktivitu obcí pre obyvateľov a návštevníkov

*Priorita č. 4: Rozvoj komunitných služieb*

**Opatrenie 4.3 Zvyšovanie kvality komunitných služieb**

Špecifický cieľ 4: Zlepšiť ponuku služieb pre sociálne ohrozené skupiny obyvateľov

**Dátum vyhlásenia výzvy**

**1.6.2022**

**Dátum uzavretia výzvy**

**30.6.2022**

**PODMIENKY POSKYTNUTIA NENÁVRATNÉHO FINANČNÉHO PRÍSPEVKU V RÁMCI Stratégie CLLD územia Partnerstva Muránska planina – Čierny Hron**

Žiadatelia o nenávratný finančný príspevok z Partnerstva MP - ČH (ďalej len „žiadatelia“) môžu na základe výzvy predkladať žiadosti o nenávratný finančný príspevok v rámci výzvy GP-P MPCH-2022/14/1 (ďalej len „Žiadosť“). Uvedená výzva je uverejnená na stránke Partnerstva MP - ČH [www.muranskaplanina.com.](file:///F:\MPCH\granty\www.muranskaplanina.com)

**Konečný prijímateľ (oprávnený žiadateľ):**

* člen Partnerstva Muránska planina – Čierny Hron

(ktorý je členom Partnerstva MP-ČH minimálne 1 rok )

**Vymedzenie výzvy:**

Projekt realizovaný v rámci výzvy GP–P MPCH–2022/14/1 s finančnou podporou Grantového programu „ Naštartujme s Partnerstvom Muránska planina – Čierny Hron“ je v súlade so Stratégiou CLLD územia Partnerstva Muránska planina – Čierny Hron a **musí mať všeobecne prospešný charakter.**

Grantový program sa zameriava najmä na projekty, ktoré sú spojené s **aktivizáciou dobrovoľníkov a s využitím dobrovoľníckej práce.**

*Strategický cieľ:*

**„Posilniť konkurencieschopnosť regiónu, zatraktívniť územie pre turistov a vytvoriť pracovné miesta s využitím miestnych kapacít.“**

**OBLASŤ PODPORY:**

Priorita č. 1: Rozvoj cestovného ruchu

**Opatrenie č. 1.5 Budovanie a rozvoj atrakcií CR menšieho rozsahu**

Špecifický cieľ 1: Rozšíriť ponuku cestovného ruchu

**Oprávnené aktivity:**

* rozvoj kultúrnych aktivít (festivaly, folklór, zvyky a tradície, trhy, výstavy a pod.);
* obnova, ochrana a adaptácia hmotného a nehmotného kultúrneho dedičstva a ľudového umenia, ako aj dokumentovanie technologických postupov a tradičných techník;
* prezentácia a propagácia ucelených produktov cestovného ruchu a spoločných produktov cestovného ruchu Partnerstva Muránska planina – Čierny Hron;
* tvorba propagačných, prezentačných a informačných materiálov (letáky, katalógy, CD, DVD...);
* technická projektová dokumentácia k pripravovanému projektu realizovaného v území.

*Priorita č. 3: Obnova a rozvoj obcí*

**Opatrenie č. 3.5 Budovanie a rozvoj drobnej infraštruktúry**

Špecifický cieľ 3: Zvýšiť atraktivitu obcí pre obyvateľov a návštevníkov

**Oprávnené aktivity:**

* obnova kultúrnych, historických a technických pamiatok a ich ďalšie využitie v cestovnom ruchu;
* tvorba produktov cestovného ruchu s dôrazom na lepšie využitie historických, kultúrnych a technických pamiatok a prírodných daností;
* výroba a inštalácia informačných a orientačných tabúľ s dôrazom na jednotný systém Partnerstva MP – ČH;
* oddychové zóny a drobná infraštruktúra;
* technická projektová dokumentácia k pripravovanému projektu realizovaného v území.

*Priorita č. 4: Rozvoj komunitných služieb*

**Opatrenie 4.3 Zvyšovanie kvality komunitných služieb**

Špecifický cieľ 4: Zlepšiť ponuku služieb pre sociálne ohrozené skupiny obyvateľov

**Oprávnené aktivity:**

* realizácia aktivít komunitného charakteru so zapojením sociálne ohrozených skupín (deti, seniori, zdravotne postihnutí a pod.);
* technická projektová dokumentácia k pripravovanému projektu realizovaného v území.

**Dĺžka trvania projektu:**

* projekty musia byť zrealizované a ukončené do 31.10.2022. Výdavky vynaložené pred podpisom zmluvy o poskytnutí finančného príspevku nebudú oprávnené.
* kto nepredloží zúčtovanie do termínu uzávierky stráca nárok na 25% doplatok bez výnimky, s povinnosťou zúčtovanie ak nezúčtuje vrátiť celý príspevok.

**FINANCOVANIE:**

* **Výška pomoci:**

|  |  |
| --- | --- |
| **Indikatívna alokácia finančných prostriedkov v rámci tejto výzvy:** | **10.000,- €** |

* **Limity pomoci:**

|  |  |
| --- | --- |
| Minimálna výška pomoci na jeden projekt: | nie je stanovená |
| Maximálna výška pomoci na jeden projekt: | **800,- €** |
| Spolufinancovanie z požadovanej výšky finančného príspevku | min. 20% |

* **Žiadateľ môže k výzve predložiť len jeden projekt.**

**HODNOTENIE PROJEKTU:**

* Predložené žiadosti posudzuje grantová komisia v zmysle Príručky pre žiadateľa (príloha č.1 výzvy), na základe Hodnotiacich kritérií (príloha č.4 výzvy).
* Minimálna hranica požadovaných bodov na projekt je 165 bodov.

**ČASOVÝ HARMONOGRAM VÝZVY A SPÔSOB DORUČENIA ŽIADOSTI:**

|  |  |
| --- | --- |
| Termín vyhlásenia výzvy | **1.6.2022** |
| Lehota na povinné konzultácie | **najneskôr 3 dni pred podaním projektu, posledný možný termín konzultácie - 27.6.2022** |
| Lehota na prijímanie žiadostí: | **30.6.2022** (rozhoduje termín doručenia žiadosti, prípadne termín odoslania na poštu alebo kuriérovi) |

* Kompletnú Žiadosť žiadateľ doručí do 30.6.2022 na Partnerstvo Muránska planina – Čierny Hron ako doporučenú zásielku, osobne, alebo kuriérom, na adresu:

**Partnerstvo Muránska planina – Čierny Hron**

Nám. Dr. V. Clementisa, 87

980 61 TISOVEC

* Žiadosť (1x tlačený originál + 1x elektronická verzia na neprepisovateľnom CD nosiči). V písomnej forme sa predkladá v uzatvorenej obálke alebo v inom vhodnom uzatvorenom obale. Žiadateľ na obale uvedie nápis:

**„Naštartujme s Partnerstvom MP–ČH“**

**KONTAKT PRE BLIŽŠIE INFORMÁCIE K VÝZVE**

**Povinná konzultácia: žiadateľ si termín povinnej konzultácie dohodne individuálne**

|  |  |
| --- | --- |
| **kontaktná osoba** | **kontakt** |
| PhDr. Igor Pašmík | 0950 464 462, [manazer@muranskaplanina.com](mailto:manazer@muranskaplanina.com) |
| Janka Rončáková | 0950 464 457, [asistent.mpch@gmail.com](mailto:asistent.mpch@gmail.com) |

**Prílohy výzvy:**

1. Príručka pre žiadateľa
2. Žiadosť o nenávratný finančný príspevok (formulár projektu)
3. Čestné vyhlásenie
4. Hodnotiace kritériá
5. Vzor zmluvy o poskytnutí nenávratného finančného príspevku
6. Manuál pre informovanie a publicitu

Uvedené prílohy tvoria súčasť výzvy publikovanej v elektronickej verzii na stránke [www.muranskaplanina.com.](file:///J:\%202015\%20MPCH\Aktivity\08%20Grantova%20vyzva\Vyzva%202015%20II%20kolo\Podkaldy%20od%20Katky\www.muranskaplanina.com)

**Grantový program „Naštartujme s Partnerstvom Muránska planina – Čierny Hron“ je spolufinancovaný z členských príspevkov všetkých členov združenia.**

Mgr. Irena Milecová

predsedníčka Partnerstva MP - ČH